**Protestul tinerei generaţii**

După Al Doilea Război Mondial a început încet să **crească nivelul de educaţie şi prosperitatea**. Tinerii mergeau la liceu, facultate şi şcoli tehnice profesionale. Părinţii şi bunicii lor erau foarte **conservatori** ( erau excesiv de prudenţi şi nu doreau prea multe schimbări în viaţa lor )

Tinerii născuţi **după 1946** nu se temeau de revenirea „vremurilor grele”. Ei îşi doreau schimbări rapide şi priveau cu nemulţumire progresul „insuficient” al societăţii.

Ei au început să refuze autoritatea părinţilor, a şcolii şi a guvernelor.

**Au început să protesteze** când au ajuns la adolescenţă şi maturitate prin anii 60-70 ai secolului al XX-lea.

**Îşi manifestau nemulţumirile** prin : **proteste, greve, nesupunere civică**( nerespectarea şi încălcarea voită a legilor ) , **refuzul de a participa la unele evenimete, tradiţii şi obligaţii, dar şi prin petiţii** ( cereri semnate de un numar mare de oameni ) . Manifestau împotriva războaielor, corupţiei, incompetenţei clasei conducătoare, scăderii salariilor şi concedierilor în masă.

Unii tineri au devenit **„activişti”** implicându-se în politică.

Conducătorii statelor totalitare şi unele state democratice **au suprimat violent** protestele lor prin forţa armată. Unii conducători au fost schimbaţi prin aceste proteste. Ex. **Charles de Gaulle** preşedintele Franţei a demisionat în 1969 după un val imens de proteste din 1968.

Tinerii între 18 şi 30 de ani erau vizaţi de **înrolarea în armată**.După Al Doilea Război Mondal au mai fost şi alte războaie precum :

* **Războaiele din Coreea ( 1950-1953 )**
* **Războiul din Vietnam (1955-1975**
* **Războiul din Algeria ( 1954-1962)**

Aceste războaie au implicat zeci de mii de tineri americani şi europeni trimişi pentru a-şi risca viaţa împotriva comunismului. Tinerii considerau aceste războaie „războaie decise de bătrâni, dar în care mor tineri” Tinerii au început **să refuze înrolarea** şi să protesteze împotriva războaielor susţinuţi de familiile tinerilor care au murit pe front.

**În 1968 URSS a invadat Cehoslovacia**. Au fost proteste în ţările aflate sub influenţa URSS pentru că autorităţile comuniste nu respectau drepturile omului Ex. **Protestul din Helsinki – Finlanda** etc.

****

**Praga 1968 –Invadarea Cehoslovaciei de trupele URSS**